Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: hatékony, ha az illetékes szervek felfedik a szükséges információkat.” [32/1992. (V. 29.) AB határozat]
Paragraph Index: 1353

hatékony, ha az illetékes szervek felfedik a szükséges információkat.” [32/1992. (V. 29.) AB határozat] Természetesen nem életszerû olyan követelményt támasztani, miszerint a képviselõ-testület hatáskörébe tartozó minden egyes ügyet teljes részletességében csak és kizárólag a testület ülésén tárgyaljanak meg; és az sem életszerû, hogy az önkormányzati képviselõket „eltiltsák” a kötetlenebb véleménycserétõl, „lobbizástól”. Véleményem szerint azonban garanciális követelmény, hogy minden olyan esetben érvényesüljenek az Ötv., illetve az Avtv. nyilvánosságra vonatkozó szabályai, amikor a képviselõk valamilyen formalizált módon (ide nem értve a pártok képviselõcsoportjainak mûködési formáit), kifejezetten a képviselõ-testület hatáskörébe tartozó, annak napirendjén szereplõ vagy oda szánt kérdésekkel foglalkoznak. Az Ön által említett gyakorlat azáltal, hogy a választópolgárok, illetve a nyilvánosság számára lehetetlenné teszi magának az ülésezés tényének az elõzetes megismerését, továbbá a formális képviselõ-testületi ülésen a vitát, az álláspontok ütköztetését kiküszöböli, sérti az Alkotmánybíróság határozatában megfogalmazott – az Ötv. 2. §-ának (1) bekezdésére támaszkodó – követelményeket, ezáltal a közérdekû adatok megismeréséhez fûzõdõ jogot is.

Source: https://magyarkozlony.hu/hivatalos-lapok/ec916f1212be47f986b8ff66321f612f3f84249c/dokumentumok/354736539135994c9a11e9446269ab21e90b54b0/letoltes